CELEX: 42013X0327(02)
Language: lt
Date: 1364342400000
Title: Jungtinių Tautų Europos ekonomikos komisijos (JTO EEK) taisyklės Nr. 58 „Suvienodintos nuostatos dėl šių transporto priemonių ir jų komponentų patvirtinimo: I. Galinės apsaugos nuo palindimo įtaisų (GAPĮ); – II. Transporto priemonių, atsižvelgiant į patvirtinto tipo GAPĮ įrengimą; – III. Transporto priemonių, atsižvelgiant į galinę apsaugą nuo palindimo (GAP)“ 2013 m. pakeitimai

27.3.2013   
            
            
               LT
            
            
               Europos Sąjungos oficialusis leidinys
            
            
               L 89/34
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonomikos komisijos (JTO EEK) taisyklės Nr. 58 „Suvienodintos nuostatos dėl šių transporto priemonių ir jų komponentų patvirtinimo:
   
               I.
            
            
               Galinės apsaugos nuo palindimo įtaisų (GAPĮ);
            
         
               II.
            
            
               Transporto priemonių, atsižvelgiant į patvirtinto tipo GAPĮ įrengimą;
            
         
               III.
            
            
               Transporto priemonių, atsižvelgiant į galinę apsaugą nuo palindimo (GAP)“ 2013 m. pakeitimai
            
         Taisyklės Nr. 58 pakeitimai, paskelbti OL L 232, 2008 8 30.
   Įtraukta:
   
                
            
            
               02 serijos pakeitimų 1 papildymas. Įsigaliojimo data – 2012 m. liepos 26 d.
            
         
                
            
            
               Taisyklės 2 persvarstytos redakcijos 1 pakeitimo 1 klaidų ištaisymas. Įsigaliojimo data – 2012 m. liepos 26 d.
            
         
                
            
            
               02 serijos pakeitimų 2 papildymas. Įsigaliojimo data – 2012 m. lapkričio 18 d.
            
         
                
            
            
               02 serijos pakeitimų 3 papildymas. Įsigaliojimo data – 2013 m. liepos 15 d.
            
         
      Pagrindinio taisyklės teksto pakeitimai
   
   1.1.1 punktas iš dalies keičiamas taip:
   
               „1.1.1.
            
            
               I DALIS. galinės apsaugos nuo palindimo įtaisams (GAPĮ), skirtiems įrengti M, N ir O (1) kategorijų transporto priemonėse;“
            
         1.1.2 punktas iš dalies keičiamas taip:
   
               „1.1.2.
            
            
               II DALIS. GAPĮ, kurių tipas patvirtintas pagal šios taisyklės I dalį, įrengimui M, N ir O (1) kategorijų transporto priemonėse;“
            
         1.1.3 punktas iš dalies keičiamas taip:
   
               „1.1.3.
            
            
               III DALIS. M, N ir O (1) kategorijų transporto priemonėms, kuriose įrengtas GAPĮ, kuris nebuvo atskirai patvirtintas pagal šios taisyklės I dalį arba kuris suprojektuotas ir (arba) įrengtas taip, kad jo komponentus galima laikyti visiškai arba iš dalies atitinkančiais GAPĮ funkciją.“
            
         Įterpiamas šis naujas 1.1.4 punktas (įskaitant išnašą (1)):
   
               „1.1.4.
            
            
               M1, M2, M3, N1, O1 ir O2 (1) kategorijų transporto priemonėms galinės apsaugos nuo palindimo tikslais.“
            
         1 išnaša iš dalies keičiama taip:
   
      
                  „(1)
               
               
                  Kaip apibrėžta suvestinėje rezoliucijoje dėl transporto priemonių konstrukcijos (R.E.3), (dokumentas ECE/TRANS/WP.29/78/Rev.2, 2 punktas).“
               
            
   2 skirsnis iš dalies keičiamas taip:
   
      „2.   BENDRIEJI REIKALAVIMAI“
   
   Įterpiami šie nauji 2.1–2.3 punktai (įskaitant išnašą (1)):
   
               „2.1.
            
            
               Visos transporto priemonės konstruojamos ir (arba) įrengiamos taip, kad per visą jų plotį būtų numatyta veiksminga apsauga nuo palindimo po transporto priemonėmis, nurodytomis šios taisyklės 1 skirsnyje, galinio susidūrimo su M1 ir N1 (1) kategorijų transporto priemonėmis atveju.
            
         
               2.2.
            
            
               Transporto priemonės bandymai atliekami laikantis 5 priedo 2 skirsnyje nustatytų sąlygų.
            
         
               2.3.
            
            
               Kiekviena M1, M2, M3, N1, O1 arba O2 kategorijos transporto priemonė laikoma atitinkančia minėtas sąlygas:
               
                           a)
                        
                        
                           jeigu ji atitinka tas pačias sąlygas, kaip nustatyta II arba III dalyje, arba
                        
                     
                           b)
                        
                        
                           jeigu nepakrautos transporto priemonės galinės dalies prošvaisa ne didesnė nei 550 mm per plotį, kuris už galinės ašies plotį iš abiejų šonų ne mažesnis nei 100 mm (išskyrus bet kokius padangos išsipūtimus prie žemės), arba
                        
                     
                           c)
                        
                        
                           jeigu O1 arba O2 kategorijos transporto priemonių atveju, kai padangos išsikiša daugiau kaip per pusę savo pločio už kėbulo (neįskaitant ratų apsaugų) arba už važiuoklės (nesant kėbulo), nepakrautos transporto priemonės galinės dalies prošvaisa ne didesnė nei 550 mm per plotį, kuris iš abiejų šonų ne mažesnis nei 100 mm, atėmus iš atstumo, išmatuoto tarp tolimiausių vidinių padangų taškų (išskyrus bet kokius padangų išsipūtimus prie žemės).
                        
                     Jeigu yra daugiau nei viena galinė ašis, atsižvelgiama į plačiausios ašies plotį.
               2.3 punkto b ir c papunkčių reikalavimai turi būti tenkinami bent vienoje linijoje:
               
                           a)
                        
                        
                           ne didesniu kaip 450 mm atstumu nuo transporto priemonės galinės dalies iškyšos;
                        
                     
                           b)
                        
                        
                           kurioje bendras tarpų ilgis neturi būti didesnis kaip 200 mm.“
                        
                     
         15.1 punktas iš dalies keičiamas taip:
   
               „15.1.
            
            
               Jei pagal šią taisyklę patvirtinti pateiktoje transporto priemonėje yra patvirtintas GAPĮ, ji atitinka 16 skirsnio reikalavimus ir buvo išbandyta laikantis 2.2 punkte nustatytų sąlygų, suteikiamas tos transporto priemonės tipo patvirtinimas.“
            
         16.2 punktas iš dalies keičiamas taip:
   
               „16.2.
            
            
               Galinės apsaugos įtaiso plotis jokioje vietoje neturi būti didesnis už labiausiai į išorę nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės, taip pat GAPĮ abiejuose šonuose neturi būti trumpesnis nei 100 mm. Kai įtaisas yra transporto priemonės kėbulo, kurio plotis viršija galinės ašies plotį, viduje arba į jį integruotas, reikalavimas, kad GAPĮ plotis neturi viršyti galinės ašies pločio, nėra taikomas. Tačiau O1 arba O2 kategorijos transporto priemonių atveju, kai padangos išsikiša daugiau kaip per pusę savo pločio už kėbulo (neįskaitant ratų apsaugų) arba už važiuoklės (nesant kėbulo), GAPĮ plotis abiejuose šonuose neturi būti didesnis nei 100 mm, atėmus iš atstumo, išmatuoto tarp tolimiausių vidinių padangų taškų (išskyrus padangų išsipūtimus prie žemės). Jeigu yra daugiau nei viena galinė ašis, atsižvelgiama į plačiausios galinės ašies plotį. Be to, patikrinami ir tipo patvirtinimo pranešimo blanke užregistruojami 5 priedo 3.1.2 ir 3.1.3 punktų reikalavimai, susiję su atstumu nuo bandymo jėgų veikimo taškų iki galinių ratų išorinių kraštų (1 priedo 7 punktas).“
            
         24.1 punktas iš dalies keičiamas taip:
   
               „24.1.
            
            
               Jei pagal šią taisyklę patvirtinti pateikta transporto priemonė atitinka 2.3 punkto b arba c papunkčio arba 25 skirsnio reikalavimus ir ji buvo išbandyta laikantis 2.2 punkte nustatytų sąlygų, suteikiamas tos transporto priemonės tipo patvirtinimas.“
            
         25.3 punktas iš dalies keičiamas taip:
   
               „25.3.
            
            
               GAP elementų plotis jokioje vietoje neturi būti didesnis už labiausiai į išorę nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės, taip pat GAP elementai abiejuose šonuose neturi būti siauresni nei 100 mm. Kai įtaisas yra transporto priemonės kėbulo, kurio plotis viršija galinės ašies plotį, viduje arba į jį integruotas, reikalavimas, kad GAP elementų plotis neturi viršyti galinės ašies pločio, nėra taikomas. Tačiau O1 arba O2 kategorijos transporto priemonių atveju, kai padangos išsikiša daugiau kaip per pusę savo pločio už kėbulo (neįskaitant ratų apsaugų) arba už važiuoklės (nesant kėbulo), GAP elementų plotis abiejuose šonuose neturi būti didesnis nei 100 mm, atėmus iš atstumo, išmatuoto tarp tolimiausių vidinių padangų taškų (išskyrus padangų išsipūtimus prie žemės). Jeigu yra daugiau nei viena galinė ašis, atsižvelgiama į plačiausios galinės ašies plotį. Be to, patikrinami ir tipo patvirtinimo pranešimo blanke užregistruojami 5 priedo 3.1.2 ir 3.1.3 punktų reikalavimai, susiję su atstumu nuo bandymo jėgų veikimo taškų iki galinių ratų išorinių kraštų (1 priedo 7 punktas).“
            
         31.3 punktas iš dalies keičiamas taip:
   
               „31.3.
            
            
               Praėjus 18 mėnesių nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
               
                           a)
                        
                        
                           gali nepatvirtinti komponento arba atskiro techninio mazgo tipo, neatitinkančio šios taisyklės su pakeitimais, padarytais 02 serijos pakeitimais, I dalies reikalavimų;
                        
                     
                           b)
                        
                        
                           suteikia patvirtinimus tik jeigu tvirtintinas komponento arba atskiro techninio mazgo tipas atitinka šios taisyklės su pakeitimais, padarytais 02 serijos pakeitimais, I dalies reikalavimus;
                        
                     
                           c)
                        
                        
                           gali drausti įmontuoti komponentą arba atskirą techninį mazgą, neatitinkantį šios taisyklės su pakeitimais, padarytais 02 serijos pakeitimais, I ir II dalių reikalavimų;“
                        
                     
         31.5 punktas iš dalies keičiamas taip:
   
               „31.5.
            
            
               Praėjus 48 mėnesiams nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
               
                           a)
                        
                        
                           suteikia patvirtinimus tik jeigu tvirtintinas transporto priemonės tipas atitinka šios taisyklės su pakeitimais, padarytais 02 serijos pakeitimais, 2.3 punkto b arba c papunkčio arba III dalies reikalavimus;
                        
                     
                           b)
                        
                        
                           gali atsisakyti suteikti nacionalinius arba regioninius tipo patvirtinimus ir pirminę nacionalinę arba regioninę transporto priemonės, kuri neatitinka šios taisyklės su pakeitimais, padarytais 02 serijos pakeitimais, 2.3 punkto b arba c papunkčio arba III dalies reikalavimų, registraciją (eksploatavimo pradžia).“
                        
                     
         
      Priedų pakeitimai
   
   3 priedas iš dalies keičiamas taip:
   ….
   atsižvelgiant į galinę apsaugą nuo palindimo pagal Taisyklės Nr. 58 2.3 punkto b papunktį / 2.3 punkto c papunktį / III dalį (2).
   ….
   5 priedo 3.1.2 punktas iš dalies keičiamas taip:
   
               „3.1.2.
            
            
               Šio priedo 1.1.1 ir 1.1.2 punktuose apibrėžtais atvejais du taškai, nutolę 300 + 25 mm atstumu nuo išilginių plokštumų, su kuriomis liečiasi galinės ašies ratų arba GAPĮ (jeigu jis viršija galinės ašies plotį) išoriniai kraštai, ir vidurinėje transporto priemonės vertikaliojoje plokštumoje esantis trečias taškas ant tuos du taškus jungiančios linijos paeiliui veikiami horizontalia 50 kN jėga arba jėga, atitinkančia 25 % jėgos, sukuriamos didžiausiosios transporto priemonės masės; taikoma mažesnioji iš jėgų.“